DRT ลุ้นปีนี้กำไรโตทะลุ 590 ลบ. รับดีมานด์วัสดุก่อสร้างฟื้นตามศก. เชียร์ซื้อเป้า 8.50 บ.
DRT ลุ้นปีนี้กำไรโตทะลุ 590 ลบ. รับดีมานด์วัสดุก่อสร้างฟื้นตามศก. เชียร์ซื้อเป้า 8.50 บ. แถมปันผลเด่นยีล์สูง 7% ต่อปี
DRT ลุ้นปีนี้กำไรโตทะลุ 590 ลบ. รับดีมานด์วัสดุก่อสร้างฟื้นตามศก. เชียร์ซื้อเป้า 8.50 บ. แถมปันผลเด่นยีล์สูง 7% ต่อปี
10 พ.ย. 2564

บล.ฟินันเซีย ไซรัส ระบุในบทวิเคราะห์วันนี้(10 พ.ย.64)  ว่า บริษัท ผลิตภัณฑ์ตราเพชร จำกัด (มหาชน) หรือ DRT รายงานกำไรสุทธิไตรมาส 3/2564 ออกมาตามคาด ที่ 119 ล้านบาท (ลดลง 33% เทียบไตรมาสก่อนหน้า, +7% เทียบช่วงเดียวกันของปีก่อน) ตามทิศทางยอดขายที่ทำได้ 1.1 พันล้านบาท ลดลง 18% เทียบไตรมาสก่อนหน้า กดดันจาก COVID-19 รุนแรง, การเข้าฤดูฝนเต็มตัว, มาตรการปิดแคมป์ก่อสร้าง 1 เดือน และ ซ่อมบำรุงเครื่องจักรประจำปี อย่างไรก็ดี ยังอยู่ในกรอบเป้าหมายของบริษัทที่ 27-29% จากอัตราการใช้ กำลังการผลิตที่ไม่น้อยกว่า 70%-80% และผลของ Product Mix
ด้านกำไร 9 เดือนแรกปี 2564 คิดเป็น 84% ของคาดการณ์ทั้งปี ขณะที่เบื้องต้นแนวโน้มไตรมาส 4/2564 คาดชะลอตัวเทียบไตรมาสก่อนหน้าตามปัจจัยฤดูกาล และผลกระทบจากสถานการณ์อุทกภัยใน ต่างจังหวัดเดือนต.ค. แต่เติบโตได้ เทียบช่วงเดียวกันของปีก่อนหลัง COVID-19 คลี่คลาย และคลายล็อก มาตรการล็อกดาวน์ รวมถึงอุปสงค์ซ่อมแซมบ้านหลังน้ำลด
ทั้งนี้คงประมาณการการกำไรปี 2564 ที่ 590 ล้านบาท (โต 8% เทียบช่วงเดียวกันของปีก่อน) สำหรับปี 2565 คงคาดอยู่ที่ 602 ล้านบาท (โต 2% เทียบช่วงเดียวกันของปีก่อน)โดยประเมินยอดขายโต 5% เทียบช่วงเดียวกันของปีก่อนใกล้เคียงกับเป้าของบริษัทที่เติบโตไม่น้อยกว่า 5% ตามความต้องการใช้วัสดุก่อสร้างเร่งตัวตามกิจกรรมก่อสร้างและเศรษฐกิจฟื้นตัว
ส่วนอัตรากำไรขั้นต้นประเมินที่ 28% ต่ำกว่าปี 2564 ที่คาดไว้ 29% แต่อยู่ในกรอบที่บริษัทตั้งเป้า 27-29% เนื่องจากราคาวัตถุดิบขาขึ้น โดยเฉพาะปูนซีเมนต์ (คิดเป็น 10-13% ของต้นทุนรวม) รวมถึงราคาน้ามันที่ทรงตัวสูง อย่างไรก็ดีเชื่อว่าจะบริษัทจะปรับราคาขายขึ้นเพื่อบรรเทาผลกระทบดังกล่าวได้
ทั้งนี้คงราคาเหมาะสมปี 2564 ที่ 8.50 บาท (อิง PER 12x) ทางพื้นฐานคงคำแนะนำ ซื้อ จาก Upside มากกว่า 10% รวมถึงจุดเด่นการจ่ายปันผลที่สม่ำเสมอและอยู่ระดับดี โดยคาดให้ผลตอบแทนเกือบ 7% ต่อปี แม้แนวโน้มกำไรครึ่งหลังปี 2564 ชะลอตัวเทียบครึ่งแรก แต่คาดว่าครึ่งหลังปี 64 จ่ายปันผลใกล้เคียงกับครึ่งแรกที่ 0.22 บาท/หุ้น คิดเป็น Yield 3%